H O T Ă R Â R E

**privind însușirea unor documentații cadastrale pentru**

**drumul județean DJ 170B**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 137 din 27.06.2022 pentru însușirea unor documentații cadastrale pentru drumul județean DJ 170B, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 25798/2022; de Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 25799/2022 şi de de Avizul cu nr. 25798 din 30.06.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și alin. (5) lit. l), ale art. 285 și ale art. 286 alin. (1) - (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 170B” cuprinsă în anexele **nr. 1 - 3** care fac parte integrantă din prezenta hotărâre, după cum urmează:

a) Drum județean DJ 170B situat în extravilanul Comunei Sânpaul, Județul Cluj – Drum județean 170B km 0+000 - km 1+967, având o suprafață de 62014 mp - anexa nr. 1 la prezenta hotărâre;

b) Drum județean DJ 170B situat în extravilanul Comunei Așchileu, Județul Cluj – Drum județean 170B km 1+967 - km 4+315, având o suprafață de 59816 mp - anexa nr. 2 la prezenta hotărâre;

c) Drum județean DJ 170B situat în intravilanul și extravilanul localității Așchileu Mic, Comuna Așchileu, Județul Cluj – Drum județean 170B km 4+333 - km 5+824, având o suprafață de 33418 mp - anexa nr. 3 la prezenta hotărâre.

**Art. 2.** Se emite acordul Judeţului Cluj pentru înscrierea în cartea funciară a documentaţiei cadastrale menționate la art. 1, care cuprinde următoarele operațiuni:

a) înscrierea tronsoanelor de drum județean menționate la art. 1 în evidențele de cadastru și publicitate imobiliară;

b) înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra tronsoanelor de drum județean menționate la art. 1.

**Art. 3.** Se mandatează domnul Alin Tișe, Președinte al Consiliului Județean Cluj, prin Direcția de Dezvoltare și Investiții și Direcţia de Administrare a Domeniului Public și Privat al Județului Cluj, pentru depunerea la Oficiul de Cadastru și Publicitate Imobiliară Cluj a documentației cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Dezvoltare și Investiții și Direcţia de Administrare a Domeniului Public și Privat al Județului Cluj.

**Art. 5.** Prezenta hotărâre se comunică Direcției de Dezvoltare și Investiții; Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 131 din 30 iunie 2022**

*Prezenta hotărâre a fost adoptată cu 30 voturi “pentru”, fiind astfel respectate prevederile legale privind majoritatea de voturi necesară.*